《槛砌藏云》
明代·饶墱

生意应时满，浓阴雨后滋。香添金镂曲，色映紫霞卮。

醒对花枝笑，吟看树影移。主宾忘尔我，依槛白云随。

作者简介：饶墱，字于岸，一字用恒。大埔人。相孙，与龄子。明神宗万历三十一年（一六〇三）举人，官山东宁海州知州，进阶奉直大夫。有《庄言》、《谩言》、《白笑集》诸集。清乾隆修《潮州府志》卷二八、民国《大埔县志》卷一九有传。